OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 2 Pv 219/16/5511-3	Žilina  23.08.2016
EEČ: 2-43-261-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Žilina

Podľa § 220 odsek 1 Trestného poriadku schvaľujem zmier uzavretý medzi:
obvinenou: 
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
a
poškodenými:  
1.	XXXXX 
dátum narodenia: XXXXX 
trvalé bydlisko: XXXXX XXXXX 
2.	XXXXX 
dátum narodenia: XXXXX 
trvalé bydlisko: XXXXX XXXXX 
Obsahom zmieru je:
Peňažná suma určená na všeobecne prospešné účely: 75,-- € 
Konkrétny adresát peňažnej sumy určenej na všeobecne prospešné účely:  OZ Náruč - pomoc deťom v kríze, Zádubnie 56, 010 03 Žilina, IČO: 36138665, IBAN: XXXXX vedený vo Všeobecnej úverovej banke, a.s.
Suma odovzdaná štátu na peňažnú pomoc obetiam trestnej činnosti: 75,--€ 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej    
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorá je trestne stíhaná pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Odd.výkonu služby DI OR PZ Žilina pod spisovou značkou ORP-68/DI-ZA-2016.

na tom skutkovom základe, že: 
    dňa 28.01. 2016 v čase o 07.00 h viedla osobné motorové vozidlo zn. VW Golf, evidenčné číslo XXXXX po ceste I/64 v Žiline, v smere jazdy od Rajca do Žiliny, pričom pred vjazdom  do križovatky s cestou I/60 v Žiline, v km 202,790, sa plne nevenovala vedeniu vozidla a narazila do vozidla zn. DACIA  LOGAN, ev. čísla XXXXX vodičky XXXXX, ktorá s vozidlom stála na hranici križovatky a dávala prednosť vozidlám idúcim po hlavnej ceste, čím svojim konaním z nedbanlivosti spôsobila XXXXX podvrtnutie krčnej chrbtice s dĺžkou práceneschopnosti 14 dní,
     pričom vodička XXXXX svojim konaním porušila ustanovenie § 4 ods. 1 písm. c), § 17 ods. 1 a § 66 ods. 2 písm. a), d), e) zákona č. 8/2009 Z. z. o cestnej premávke,    
 
Odôvodnenie:
        Poverený príslušník PZ,  ODI Žilina  uznesením pod sp. zn. ORP-68/DI-ZA-2016  dňa 21.03.2016 podľa § 199 ods. 1 Trestného poriadku začal trestné stíhanie a súčasne podľa § 206 ods. 1 Trestného poriadku vzniesol obvinenie  XXXXX  pre prečin ublíženia na zdraví podľa § 158  Trestného zákona.

V prípravnom konaní sa obvinená ku spáchaniu trestného činu, ktorý sa jej kladie za vinu, priznala. Škodovú  udalosť nahlásila v zákonnej poisťovni vozidla, čím urobila právny úkon smerujúci k náhrade škody.

Skutočnosť uzavretia zmieru medzi obvinenou a poškodenými XXXXX a XXXXX  je zrejmá z dohody uzatvorenej dňa 15. 08. 2016 na Okresnom súde  v Žiline.

Pred samotným rozhodnutím o schválení zmieru bola obvinená vypočutá v rámci mediácie, pričom pri výsluchu uviedla, že spáchala skutok, pre ktorý je stíhaná. 

      Obsahu obvinenia porozumela a je si vedomá dôsledkov schválenia zmieru. So schválením zmieru súhlasí a tento uzatvorila s poškodenými dobrovoľne.

       Výšku peňažnej sumy určenej na verejnoprospešné účely som stanovil na 150,--€, pričom  50 % z tejto sumy patrí štátu na peňažnú pomoc poškodeným trestnými činmi a 50 %  občianskemu združeniu  Náruč - pomoc deťom v kríze, Zádubnie 56, 010 03 Žilina, IČO: 36138665, XXXXX, vedený vo Všeobecnej úverovej banke, a.s.

      Suma 150,--€ bola dňa  15. 08. 2016 poukázaná na účet Krajskej prokuratúry v Žiline č. XXXXX vedený v štátnej pokladnici.

     Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbalostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. Obvinená doposiaľ nebola súdom odsúdená  a ani nebola postihnutá za priestupky. V evidenčnej karte vodiča má  jeden záznam.

Na základe uvedeného som rozhodol tak, ako je uvedené vo výrokovej časti tohto uznesenia.   
Poučenie:
Proti tomuto uzneseniu nie je prípustná sťažnosť. 

Mgr. Marek Sinčák 
prokurátor